باش ناظیرین یاردیمجیسی بکر بوزداغ عراق کورد بولگه سل رهبرلیگینده سپتامبرین 25-ده کئچیریلن غیری-قانونی رفرندوملا علاقه‌لی اولا‌راق آتیلا‌جاق آدیم‌لارین معین اولدوغونو سؤیله‌دی.
بوزداغ غیری- قانونی رفرندوملا علاقه‌لی یوزگات شهرینده ائتدیگی چیخیشدا اقتصادی، سیاسی، حربی اولماقلا هر نوع سئچیم‌دن دانیشیلدیغینی، بون‌لاردان هانسی‌نین نه زامان ایشه داخیل ائدیله‌جگی باره‌ده قرار وئریله‌جگینی بیلدیردی.
بون‌لارین واختی گلدیکده بیربیر حیاتا کئچیریله‌جگینی وورغولایان بکر بوزداغ "تورکیه جمهوریتی دؤولتی‌نین حکومتی بو مسئله‌ده نه ائدجگینی و نه‌یی، نه زامان ائدجگینی یاخشی بیلیر"-دئیه وورغولادی.
خاریجی ایشلر ناظیری مؤلود چاووش اوغلو ایسه تورکیه‌نین آتاجاغی آدیم‌لاردا خصوصیله عراق دؤولتی و حکومتی‌نین طلب‌لری‌نین اؤزلری اوچون معیار اولاجاغینی سؤیله‌دی.
ناظیر چاووش اوغلو کلمبیانین خاریجی ایشلر ناظیری ماریا آنگلا هولگوین ایله ایستانبولدا کئچیردیگی بیرگه مطبوعات کونفرانسیندا ژورنالیست‌لرین سوال‌لارینا جاوابن دئدی کی، عراق حکومتی‌نین ایندیدک تورکیه و دیگر اؤلکه‌لردن طلب‌لری اولدو. بون‌لارین بعضی‌لرینی تطبیق ائتمه‌یه باشلادیق. رسمی بغدادین اربیله "هاوا لیمان‌لاری و سرحد-کئچید منطقه‌لری‌نین نظارتی‌نین اؤزلرینه تحویل وئریلمه‌سی" ایله علاقه‌لی موتدتین بوگون (سپتامبرین 29-و) باشا چاتدیغینی خاطیرلا‌دان چاووش اوغلو بونا گؤره تورکیه هاوا یول‌لاری شیرکت‌لری‌نین اوچوش‌لارینی بوگون آخشام ساعت‌لاریندا دایاندیرما قرارینا گلدیگینی بیلدیردی و عراق کورد بولگه سل رهبرلیگی‌نین رسمی بغدادین بو چاغیریش‌لارینا مثبت جاواب ورمه‌سینه و مسئله‌نین حلینه اولان اومیدینی دیله گتیردی.
